ສະຫະລັດ ມີຄວາມໝາຍໝັ້ນ ຕໍ່ຄວາມປອດໄພ ຂອງຟີລິບປິນ
ລັດຖະມົນຕີການຕ່າງປະເທດສະຫະລັດ ທ່ານນາງຄລິນຕັນ ກ່າວວ່າ ສະຫະລັດ ມີຄວາມໝາຍໝັ້ນ ຕໍ່ຄວາມປອດໄພຂອງຟີລິບປິນ. 
ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກ່າວວ່າ ວໍຊິງ ຕັນຍັງສືບຕໍ່ມີຄວາມໝາຍໝັ້ນໃນດ້ານຄວາມປອດໄພ ຂອງຟິລິບປີນ ແຕ່ວ່າ ສະຫະ ລັດຈະບໍ່ເຂົ້າຂ້າງອອກຂາກ່ຽວກັບການປະເຊີນໜ້າທາງທະເລທີ່ຍັງດຳເນີນຢູ່ຕໍ່ມາ ລະຫວ່າງຟີລິບປິນກັບປັກກິ່ງໃນທະເລຈີນໃຕ້ ທ່ານນາງ Clinton ໃຫ້ຄວາມເຫັນດັ່ງກ່າວໃນວັນຈັນວານນີ້ທີ່ກຸງວໍຊິງຕັນ ໃນລະ ຫວ່າງການສົນທະນາກັບນັກການທູດອະວຸໂສແລະເຈົ້າໜ້າທີ່ກະຊວງປ້ອງກັນປະ ເທດຈາກກຸງມະນີລາ ທ່ານນາງ Clinton ໄດ້ສະແດງຄວາມ “ກັງວົນຢ່າງເລິກເຊິ່ງ” ກ່ຽວກັບການປະເຊີນ ໜ້າເປັນເວລາເກືອບສາມອາທິດ ລະຫວ່າງຟິລິບປີນ ແລະຈີນທີ່ເກາະ Scarbo rough ຊຶ່ງທັງສອງປະເທດຕ່າງກໍໄດ້ອ້າງ ເອົາກຳມະສິດນັ້ນ ທ່ານນາງກ່າວອີກວ່າ ສະຫະລັດໃຫ້ການສະໜັບ ສະໜຸນຕໍ່ການແກ້ໄຂທາງດ້ານການທູດຕໍ່ບັນຫາຂັດແຍ້ງ ກ່ຽວກັບເລື່ອງດິນແດນທຳນອງນີ້ ຖະແຫລງການຮ່ວມສະບັບນຶ່ງທີ່ໄດ້ນຳອອເຜີຍແຜ່ຫລັງຈາກການເຈລະຈາຫາລືກ່າວ ວ່າ ສະຫະລັດຈະສືບຕໍ່ເສີມຂະຫຍາຍໃຫ້ຟິລິບປີນມີຄວາມສາມາດໃນການລາດຕະ ເວນເຂດນ່ານນໍ້າຂອງຕົນພາຍໃຕ້ສົນທິສັນຍາການປ້ອງກັນຮ່ວມກັນທີ່ມີອາຍຸ 60 ປີ ລະຫວ່າງປະເທດທັງສອງ